google/wiki40b huggingface dataset:
Čorštynská elevácia

Vznik a vývoj

Počas triasu tvorilo oravikum južnú časť šelfu Európskej platformy, ktorá podľa niektorých predpokladov laterálne na západe pokračovala do centrálnokarpatských jednotiek. V spodnej jure (lias) došlo v celej tethýde k rozťahovaniu kôry a vzniku poklesávajúcich extenzných bazénov. Až do začiatku bajoku sa v celej čorštynskej jednotke usadzovali najmä čierne bridlice a sliene. V priebehu tohto obdobia sa však stenčená kôra v prehlbujúcej sa kysuckej panve rozpadla a došlo pravdepodobne k vzniku Váhického oceánu. K vzniku Čorštynskej elevácie došlo v dôsledku pasívneho rozťahovania kôry spojeného s tiltingom a rotáciou kôrových blokov okolo horizontálnych osí. Vynáranie čorštynskej elevácie malo za následok zmenu sedimentácie z hlbokovodnej hemipelagickej na plytkovodnú, s neptunickými dajkami a hojným sklzovým materiálom. Na niektorých miestach dokonca s dôkazmi krasovatenia, ktoré môže byť známkou výzdvihu nad morskú hladinu. Rozpínanie Váhického oceánu a výzdvih Čorštynskej elevácie, mal v priebehu beriasu až valanžinu za následok vznik severnej magurskej a južnej kysuckej panvy (walentowská fáza), ktoré obklopovali Čorštynskú eleváciu. Posledné dôkazy o vynorení elevácie pochádzajú z hoterivu až aptu. Postriftové chladnutie spôsobilo v poklesnutie Čorštynskej elevácie pod hladinu mora pravdepodobne až v vrchnej kriede. Po pohltení Váhického oceánu pod čelo karpatského orogénu (selecká fáza) došlo v vrchnej kriede až paleocéne k zrážke čela tatrika s oravikom (jarmutská alebo laramská fáza). Pri tejto zrážke došlo k odlepeniu sedimentárnych súvrství a ich presun v podobe príkrovov. Čorštynská elevácia následne zanikla. V súčasnosti nie sú na povrchu ani z vrtov známe žiadne výskyty jej autochtónnych hornín, ani kryštalinika.
Démétrios z Alexandrie (Harpokratión)

Démétrios (starogr. Δημήτριος) bol olympijský víťaz v pankratiu v roku 153.
Markos Aurélios Démétrios, nazývaný tiež Harpokratión, pochádzal z Alexandrie. Na 233. olympijských hrách v roku 153 bol korunovaný olivovým vencom za víťazstvo v pankratiu. Túto disciplínu zaviedli na 33. olympijských hrách v roku 648 pred Kr. Bol to pästiarský zápas, pri ktorom boli dovolené všetky zápasnícke chmaty, údery päsťou, kopanie a vykrúcanie údov.
Jeho olympijské víťazstvo je zaznamenané na papyruse pochádzajúceho približne z rokov 200 až 212 P.Lond. 3 1178 (London, British Library, Provenance Italy, Nea Polis (Napoli), Egypt, U15 - Hermopolis, El-Ashmunein) z egyptského náleziska starovekého Hermopolisu a na kamennej stéle IGUR I 240 (Regions Sicily, Italy, Inscriptiones Graecae Urbis Romae) objavenej na ostrove Sicília.
Text tohto epigrafického nálezu, ktorý bol zhotovený hlavne na počesť a pamiatku jeho syna Asklépiada (dosiahol podobné úspechy ako otec) uvádza, že Démetrios bol v mladosti vynikajúci zápasník a v pankratiu dokonca periodonikés (víťaz všetkých celogréckych hier usporadúvaných v rôznych obdobiach štvoročného cyklu, tzv. olympiády) a neskôr veľkňaz a xystarchés (zodpovedný za ? cech športovcov, riaditeľ cisárskych kúpeľov.)
Popolvár najväčší na svete

Popolvár najväčší na svete (nem. Taugenichts, der tapfere Ritter, ang. Good for nothing-the bravest knight) je koprodukčná slovensko-nemecká filmová rozprávka, ktorú v roku 1982 natočil režisér Martin Ťapák  na motívy slovenskej ľudovej rozprávky Pavla Dobšinského. Príbeh o rytierskej cti, potrestanom zle a nežnej láske.
Ján Veme

Životopis

Narodil sa v Klenovej v okrese Snina. Po maturite na gymnáziu v Humennom absolvoval štúdium matematiky a fyziky na Vysokej škole pedagogickej v Bratislave.
V septembri 1962 nastúpil na Katedru fyziky VŠT v Košiciach. Hneď po nástupe sa zapojil do vedecko-výskumnej činnosti skupiny, ktorú viedol prof. J. Daniel-Szabó. Vybudoval laboratórium na skúmanie magnetických vlastností feromagnetických vrstiev. V rokoch 1970 – 1971 bol pozvaný na študijný pobyt na Fyzikálnu fakultu Moskovskej štátnej univerzity k prof. Telesninovi, kde pod jeho vedením úspešne ukončil a obhájil kandidátsku dizertačnú prácu z problematiky tenkých feromagnetických vrstiev. V roku 1974 sa habilitoval za docenta obhájením habilitačnej práce Štúdium javu plazenia doménových stien vo feromagnetických vrstvách. Bol autorom viacerých učebných textov, riešiteľom a spoluriešiteľom viacerých vedecko-výskumných úloh. Jedenásť rokov bol zástupcom vedúceho katedry fyziky a šesť rokov jej vedúcim. Svojou vyše tridsaťročnou prácou na katedre fyziky a dlhoročnou prácou na EF veľkou mierou sa zaslúžil o ich rozvoj a profiláciu. Za záslužnú prácu mu boli udelené viaceré ocenenia a vyznamenania.
Zomrel 14. mája 1993 v Košiciach.
Vesoul (mesto)

Poloha

Mesto má rozlohu 9,07 km². Najvyšší bod je položený 375 m n. m. a najnižší bod 213 m n. m.

Obyvateľstvo

Počet obyvateľov je 15 623 (2011).
Nasledujúci graf zobrazuje vývoj počtu obyvateľov v meste.
Zdroje: INSEE
Cierrey

Poloha

Obec má rozlohu 4,03 km². Najvyšší bod je položený 136 m n. m. a najnižší bod 100 m n. m.

Obyvateľstvo

Počet obyvateľov obce je 666 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mazères-Lezons

Poloha

Obec má rozlohu 4 km². Najvyšší bod je položený 342 m n. m. a najnižší bod 175 m n. m.

Obyvateľstvo

Počet obyvateľov obce je 1 976 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kaspar Boye Larsen

Biografia

V roku 1994 bol jedným zo zakladajúcich členov melodicko-death metalovej skupiny Whitering Surface z mesta Næstved. Skupina existovala až do roku 2004 a dokázala vydať štyri albumy. Spolu s gitaristom Allanom Tvedebrinkom potom vytvorili thrash metalovú skupinu The Downward Candidate, neskôr premenovaná na The Kandidate. S touto skupinou, Larsen vydal dva štúdiové albumy. Okrem toho nastúpil do death metalovej skupiny Thorium, kde sa v roku 2008 podieľal na vydaní albumu Feral Creation.
V apríli 2016 heavy metalová skupina Volbeat oznámila, že s nimi Larsen bude hrať na budúcom turné v USA. Bývalý basgitarista skupiny Anders Kjølholm sa rozhodol opustiť skupinu na jeseň roku 2015. Už v roku 2006, Larsen hral so skupinou na svojom prvom turné v Európe. Jeho náhle pripojenie k skupine v USA znamenalo, že musel opustiť svoju ženu a novorodenca len 12 hodín po narodení.
Dňa 13. mája 2016 bolo prostredníctvom webových stránok skupiny zverejnené, že sa Kaspar Boye Larsen stal novým basgitaristom skupiny Volbeat, pretože jeho vystúpenie počas koncertov v USA bolo úspešné. Súčasne bol oznámený nový videoklip ku skladbe „The Devil's Bleeding Crown“.
Absolut Warhola

Film

Dej filmu by sa dal rozdeliť na dve časti, jedna časť prináša pohľad do obce Miková, odkiaľ pochádzajú rodičia Andyho Warhola, a druhá časť sa odohráva v neďalekých Medzilaborciach, kde sídli Múzeum moderného umenia Andyho Warhola.
Obidve časti sú navzájom posplietané a striedavo prinášajú pohľad na tvorbu a život Andyho Warhola, ktorú prezentuje Múzeum moderného umenia Andyho Warhola; a na početnú rodinu príbuzných Andyho Warhola z Mikovej, ponúka rozhovory s nimi, (aj keď sa s ním nikdy nestretli) a približuje život v tomto východoslovenskom regióne.
Film získal viacero ocenení na filmových festivaloch po celom svete.
Hypotekárny úver

Kombinované hypotekárne úvery

Klasické hypotekárne úvery môžu byť kombinované napr. so spotrebným úverom, s americkou hypotékou, so stavebným sporením, životným poistením alebo hypotekárnymi záložnými listami.
V prípade kombinácie so spotrebným úverom či americkou hypotékou je dôvodom to, že zákon dovoľuje bankám poskytnúť hypotéku maximálne do výšky 70% z hodnoty nehnuteľnosti (tzv. LTV), banky zvyšujú túto hodnotu tak, že úver rozdelia na dve časti - hypotekárny (do 70% LTV) a zvyšok spotrebný úver.
Cirkevný zbor ECAV Ožďany

Cirkevný zbor Evanjelickej a. v. cirkvi Ožďany patrí do Rimavského seniorátu. Vznikol v polovici 16. storočia. Tvoria ho obce Ožďany (kostol z roku 1823), Nové Hony (kostol z roku 1880) a okolitá diaspora. Bohoslužobnými rečami zboru sú slovenčina a maďarčina. K 31. decembru 2013 zbor počítal 182 členov.

Služby Božie

13:30 Ožďany 2. a 3. nedeľa v mesiaci slov. aj maď., 15:00 Nové Hony 3. nedeľa slov., 15:00 DD Sušany 2. nedeľa slov.
Panamerické majstrovstvá v hokeji na kolieskových korčuliach

Panamerické majstrovstvá v hokeji na kolieskových korčuliach je panamerické podujatie národných družstiev v hokeji na kolieskových korčuliach, ktoré organizuje Panamerická konfederácia kolieskových športov (CPRS). Ich história siaha do roku 2006, kedy sa v Čile konali prvé majstrovstvá žien. Mužský turnaj debutoval v roku 2007 v Brazílii. Obe kategórie sa organizovali samostatne, iba v roku 2010 v Katalánsku sa v konali  súčasne v mužskej i ženskej kategórii. Najviac titulov získali družstvá Argentíny, ktoré zvíťazili zhodne dvakrát.
Turnaj býva otvoreným turnajom, takže sa ho môžu účastniť aj neamerické družstvá.
Medzinárodné letisko Boryspiľ

História

Letisko Boryspiľ bolo vybudované na základe vojenského letiska v dôsledku rozhodnutia Rady ministrov ZSSR z 22. júna 1959. Od 7. júla 1959 letisko odbavuje osobné aj nákladné lety. Prvé pravidelné linky viedli po trasách Moskva – Kyjev – Moskva a Leningrad – Kyjev – Leningrad. V novembri 1960 sa na letisku Boryspiľ usídlila letecká spoločnosť, ktorá bola vybavená lietadlami Tupolev Tu-104 a Antonov An-10. V roku 1965 bol otvorený nový terminál pre cestujúcich. Od roku 1980 letisko Boryspiľ odbavovalo niektoré medzinárodné lety pre členov vyššieho straníckeho aparátu ZSSR, bežní občania mohli Sovietsky zväz opustiť iba z moskovského letiska Šeremetievo. Dňa 11. marca 1993 na základe rozhodnutia ministra dopravy Ukrajiny získalo letisko Boryspiľ štatút medzinárodného letiska.
Podlaha

Podlaha je konštrukčné uložená na stropnej konštrukcii alebo na voľnej ploche upravenej zemnou. Rozdeľujeme ich na vnútorne a vonkajšie. Ich funkcia spočíva v skvalitnení povrchu a dotváraní priestoru po estetickej a architektonickej stránke. Požiadavky podláh sa delia na mechanické (obrusnosť, odolnosť voči nárazu, súdržnosť, prenos zaťaženie), estetické a architektonické (farebnosť, kvalita prevedenia), fyzikálne a chemické (odolnosť voči chemikáliám, ohňu a schopnosť izolovať) a odolnostné (mráz, sneh, voda, otrasy).

Požiadavky na nosnú vrstvu

Podkladom môže byť upravený terén alebo stropná konštrukcia. Tento podklad musí z podlahy prevziať statické a dynamické zaťaženie. Musí zabezpečiť ochranu podlahy proti prenikaniu zemnej vlhkosti a zabrániť prenikaniu vlhkosti zhora do základovej konštrukcie.

Požiadavky na nášľapnú vrstvu

Pre obytné stavby je hrúbka podla 50 mm. Materiál : drevo, dlažba, mazanina a povlakové krytiny.

Drevená podlaha

Je to tradičná podlahovina. Jej výhoda spočíva v tepelno-izolačnej, estetickej a architektonickej vlastnosti.
Chaunay

Poloha

Obec má rozlohu 38,64 km². Najvyšší bod je položený 148 m n. m. a najnižší bod 122 m n. m.

Obyvateľstvo

Počet obyvateľov obce je 1 185 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Veľká Lúka (okres Zvolen)

Polohopis

Obec sa nachádza v blízkosti letiska Sliač vo Zvolenskej kotline. K 31. 12. 2015 žilo v obci 625 obyvateľov, ktorí žijú v 136 domoch. Katastrálne územie má rozlohu 854 ha, v nadmorskej výške 308 – 470 m n. m. Obcou preteká potok Lukavica. Najstaršia písomná zmienka je z roku 1281. Občania za prácou dochádzajú do Zvolena, Banskej Bystrice a Vlkanovej. V roku 1999 bola obec plynofikovaná.
Privilégium

Privilégium je výsada udelená voči všeobecným právam (t. j. právam, ktoré má ostatná verejnosť) jednotlivcovi (prípadne aj jednotlivej veci – najmä pozemku – alebo jednotlivému pomeru) alebo triede/skupine jednotlivcov (prípadne aj triede/skupine vecí alebo pomerov). Na rozdiel od mandátu ide spravidla o práva trvalé, veľmi dlho platné, často aj dedičné. Ako privilégium sa označuje aj stredoveká alebo ranonovoveká listina, ktorou sa privilégium udeľuje.
Slovo pôvodne v časoch rímskej republiky znamenalo všeobecne právne rozhodnutia týkajúce sa jednotlivca (bez ohľadu na to, či boli pre daného jednotlivca priaznivé alebo nepriaznivé). V Corpus iuris civilis sa výraz používa ako synonymum pre právo jednotlivca. Po zániku Rímskej ríše (teda v stredoveku) sa definícia postupne jednak rozšírila aj na skupiny jednotlivcov a jednak sa zúžila na právo výsadné.
V stredoveku a včasnom novoveku bolo privilégium výsada udeľovaná formou listiny – ktorá sa zvykne nazývať privilégiá/výsady/výsadná listina – pánom (panovníkom, pápežom, zemepánom a podobne) jeho poddanému či skupine poddaných. Od 16. storočia tieto výsady mali aj formu výnimky z platných predpisov. Najznámejšie privilégiá udeľoval panovník za zásluhy.
Tropomyozín

Tropomyozín je druh bielkoviny, makromolekula, ktorá je súčasťou kontraktilného aparátu svalového vlákna, konkrétne aktínového myofilamentu.
Gérardmer

Poloha

Obec má rozlohu 54,78 km². Najvyšší bod je položený 1 125 m n. m. a najnižší bod 584 m n. m.

Obyvateľstvo

Počet obyvateľov obce je 8 757 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Arkuskotangens

Arkuskotangens je jedna z cyklometrických funkcií, inverzná funkcia k funkcii kotangens. Obvykle sa značí arccotgx, ale používajú sa aj značky arccot x a cot⁻¹x. Jej hodnotou je uhol v oblúkovej miere z intervalu (0;π), prípadne v stupňovej miere z intervalu (0 °;180 °), ktorého kotangens je x.
Na rozdiel od cyklometrických funkcií arcsin, ARccOS a arctg nebýva na kalkulačkách k dispozícii, ale s využitím funkcie arctg ju možno vypočítať podľa niektorého zo vzorcov.

Definícia

Funkcia arccotgx je inverzná funkcia k funkcii cotg x, ktorej definičný obor bol obmedzený na interval (0;π). Vďaka tomuto obmedzeniu je predvolená funkcia prostá, takže požadovaná inverzná funkcia existuje.
Hainburg (Nemecko)

Hainburg je obec v nemeckej spolkovej krajine Hesensko. Má rozlohu 15,95 km² a žije tu do 15-tisíc obyvateľov.

Geografia

Hainburg je jedno z 13 miest a obcí v krajinskom okrese Offenbach. Mesto leží na brehu rieky Mohan, východne od Frankfurtu nad Mohanom. Na severe susedí s mestom Hanau.
Škola podnikania

Škola podnikania

Škola podnikania by poskytovať komplexnú edukačnú starostlivosť vychádzajúcu zo vzdelávacích, duševných a sociálnych potrieb študentov. Výchovno-vzdelávací proces je zameraný na rozvoj kompetencií, ktoré sú potrebné pre existenciu v kolektíve, učí vytvárať si pozitívne medziľudské vzťahy, na jednej strane ukazuje ako sa pracuje v tíme, a na druhej podporuje individuálny rozvoj študentov. Ideálnym prostriedkami nato, sú pozitívny prístup ku žiakom, a podpora ich sebavedomia a cieľavedomosti. Často sú používané moderné metódy a stratégie vyučovania, ktoré sa snažia žiakov naučiť kritickému mysleniu a tvorivému riešeniu problémov každého druhu. Mnohé školy podnikania sú zamerané taktiež na výučbu cudzích jazykov, čo je vzhľadom na predmet výučby do budúcna veľmi prospešné.

Uplatnenie

Absolventi kvalitných škôl podnikania sa dokážu uplatniť v profesiách v rôznych podnikateľských subjektoch a inštitúciách štátnej správy, ovládajú systém ekonomických, právnych, sociálnych, ekologických, historicko-spoločenských a technologických noriem v oblasti daného profesionálneho uplatnenia, uplatňujú spoločenské a odborné komunikačné vedomosti a zručnosti minimálne v 2 cudzích jazykoch, v sociálnej komunikácii, ovládajú hospodársku administratívu a informačné technológie v odbore, majú osvojené praktické zručnosti nevyhnutné pre prax v cestovnom ruchu. Môžu sa uplatniť ako samostatní odborní pracovníci v ekonomických činnostiach vo všetkých podnikových sférach, finanční, ekonomickí, účtovní poradcovia, manažéri oddelení, vedúc manažéri malých a stredných podnikov. Taktiež absolventi, ktorí úspešne vykonali maturitnú skúšku sa môžu uchádzať o štúdium na vysokých školách a pomaturitné štúdium za rovnakých podmienok, ako absolventi ostatných stredných škôl poskytujúcich úplné stredné vzdelanie

Prax

Nevyhnutnou súčasťou školy je prax. Prax je možné realizovať v priestoroch školy ako učebnú prax, ak má škola vhodné podmienky, alebo ako odbornú prax na pracoviskách mimo školy. Prax mimo školy predstavuje prácu v cvičnej firme a vo vybraných firmách, na základe čoho budú absolventi schopný prevádzkovať vlastné firmy. Prax je potrebné absolvovať v plnom rozsahu (v odôvodnených prípadoch je možné žiaka ospravedlniť).
ISO 3166-2:TJ

Kódy ISO 3166-2 pre Tadžikistan identifikujú 3 regióny a 1 autonomnu oblasť. Prvá časť (TJ) je medzinárodný kód pre Tadžikistan, druhá časť pozostáva z dvoch písmen identifikujúcich región.

Zoznam kódOv

TJ-GB Horno-Badachšánska autonómna oblasť (Chorog)
TJ-KR Karategin (Kofarnihon)
TJ-KT Chatlon (Kurgan-Tjube)
TJ-SU Sughd (Chodžent)
Lukas Ridgeston

Kariéra

Ešte predtým ako sa stal exkluzívnym modelom Bel Ami bol Lukas Ridgeston hercom v nemeckej produkčnej spoločnosti Gero. Už v roku 1992 sa jeho fotky objavili v americkom magazíne Freshmen. Prelomom v jeho kariére sa stala po ňom pomenovaná trilógia Lukas Story. V jej prvej časti hral s Johanom Paulikom. Aj v jej ďalších častiach účinkovali herci z dielne Bel Ami, no keďže Lukas hral len aktívnu rolu, boli kombinácie s ďalšími hercami ako Ion Davidov alebo Eric Kovac čiastočne obmedzené. Po trojročnej pauze sa Lukas v roku 2001 vracia vo filme Coverboys na scénu a v tomto filme je v piatich scénkach. Potom nasleduje ďalšia prestávka až do roku 2005, v ktorom sa stane titulnou hviezdou dvojdielneho filmu Lukas in Love a objaví sa aj následne vo filme Private Life of Tim Hamilton. 
Celosvetová cestovateľská príručka pre homosexuálov Spartacus International Gay Guide si ho v roku 2006 vybrala ako modela na titulnú stránku.
Milutín Križko

Biografia

Narodil sa v rodine významného občana Kremnice Pavla Križka a jeho manželky Márie rodenej Marčekovej (pochádzala z Mošoviec - † 4. jún 1898). Jej súrodencami boli Bohuslav Križko a Drahotína Kardossová-Križková.V rokoch 1885 – 1889 študoval na obchodnej akadémii v Budapešti. Najprv pracoval ako úradník v závode na mlynské kamene v Kremnici, potom v podniku na výrobu nábytku v Turčianskom Svätom Martine a v ropných doloch v Haliči. Potom pôsobil ako statkár na rodinnom hospodárstve. Po roku 1918 bol prvým županom Zemplínskej župy v novom štáte.
V parlamentných voľbách v roku 1920 získal senátorské kreslo v Národnom zhromaždení. Do senátu prenikol aj po parlamentných voľbách v roku 1925. Mandát pravdaže získal až dodatočne roku 1926 ako náhradník potom, čo rezignoval senátor Ľudovít Okánik. Vo funkcii senátora ale zotrval len niekoľko mesiacov, potom zomrel. Miesto neho do senátu nastúpil Elemír Vollay. V parlamente bol predsedom klubu agrárnej strany.
Profesiou bol statkárom v Michalovciach.
Zomrel v auguste 1926 na srdcový záchvat. Pochovaný bol v parku pri svojej vile v Ľubochni. V roku 1985 jeho pozostatky previezli do Martina na Národný cintorín, kde je pochovaný v hrobe spolu s bratmi Bohuslavom, Jaromírom a Ladislavom.
Van der Waalsova stavová rovnica

Van der Waalsova stavová rovnica je stavová rovnica, ktorá na rozdiel od stavovej rovnice ideálneho plynu zohľadňuje skutočnosť, že pri výpočte nemožno zanedbať vlastný objem častíc tvoriacich plyn a tiež to, že príťažlivé sily medzi časticami, tzv. kohézne sily, ovplyvňujúce pohyb častíc.
Tieto skutočnosti možno zanedbať v riedkom plynu, pretože jednotlivé častice plynu sú od seba dostatočne vzdialené, takže ich vlastný objem je voči objemu, v ktorom sa pohybujú (a v ktorom sa nenachádza žiadna iná častice) zanedbateľný, a vzhľadom k vzdialenostiam medzi časticami je možné zanedbať aj kohézne sily.
Johannes D. van der Waals bol prvý, ktorý upravil rovnicu ideálneho plynu k popisu správania reálneho plynu.
Plan-de-Cuques

Poloha

Obec má rozlohu 8,52 km². Najvyšší bod je položený 550 m n. m. a najnižší bod 114 m n. m.

Obyvateľstvo

Počet obyvateľov obce je 10990 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Geniès-des-Mourgues

Poloha

Obec má rozlohu 11,37 km². Najvyšší bod je položený 90 m n. m. a najnižší bod 23 m n. m.

Obyvateľstvo

Počet obyvateľov obce je 1 763 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Francúzske národné hádzanárske mužstvo

Francúzske národné hádzanárske mužstvo je národné mužstvo, ktoré reprezentuje Francúzsko na medzinárodných podujatiach, napr. Majstrovstvách sveta, Majstrovstvách Európy či Letných olympijských hrách, a medzinárodných zápasoch v hádzanej.
Evidenčné číslo vozidiel v Poľsku

Tabuľka s evidenčným číslom (po poľsky tablica rejestracyjna) je tabuľka, ktorá obsahuje jedinečné číslo (kombinácia písmen a čísiel), umožňujúce identifikáciu každého automobilu.

Platnosť tabuliek s evidenčným číslom

Nové tabuľky s evidenčným číslom boli zavedené spolu s novým územnosprávnym členením Poľska v roku 2000. Priebežne sa nimi nahrádzajú predchádzajúce typy značiek. Všeobecný vzor značky určilo poľské Ministerstvo infraštruktúry 22.07.2002.

Mestské okresy

kombinácia 5 čísiel a písmen u mestských okresov (5 čísiel, 4 čísla + 1 písmeno, alebo 3 čísla + 2 písmená)
Euroskepticizmus

Euroskepticizmus je označenie pre prístup k európskej integrácii, ktorý je proti centralizácii a federalizácii Európskej únie. Zástancovia euroskepticizmu presadzujú formu Európskej únie, ktorá by bola založená prioritne na ekonomickej spolupráci (voľný trh) bez politickej právnej subjektivity.
Existuje základne delenie na tzv. tvrdý a mäkký euroskepticimus. Tvrdý euroskepticizmus znamená jednoznačné odmietnutie celého projektu európskej politickej a ekonomickej integrácie a odpor k pripojeniu sa alebo zotrvaniu v EÚ. Relatívne silnú podporu má vo Veľkej Británii. Mäkký euroskepticizmus znamená náhodnú alebo kvalifikovanú opozíciu voči európskej integrácii. Mäkký euroskepticizmus teda nie je odmietnutie integrácie ako takej, alebo členstva v EÚ, ale skôr sa týka opozície k určitým politikám, najmä však tým, ktoré podľa aktérov ohrozujú národný záujem členského štátu, alebo znamenajú zmenu smeru integrácie.Euroskeptici nesúhlasia s prijatím Európskej ústavy ani s jej upravenou verziou vo forme Lisabonskej zmluvy.
K najznámejším euroskeptikom patria český prezident Václav Klaus a bývala premiérka Spojeného kráľovstva Margaret Thatcherová. Na Slovensku patria medzi euroskeptické strany OKS a KDS. Vo voľbách do Európskeho parlamentu získala strana OKS v roku 2004 1,0% hlasov.
Vo voľbách v marci v roku 2016 sa medzi euroskeptické strany zaradila pravicová Ľudová strana-Naše Slovensko (ĽS-NS) vedená predsedom Marianom Kotlebom, ktorá získala 8 % hlasov a požaduje vypísanie referenda o vystúpení Slovenskej republiky z EÚ. V jeseni 2016 začala aj zberať podpisy pod petíciu za vypísanie referenda o vystúpení SR z EÚ. Táto strana je tvz. tvrdá euroskeptická strana. 
Za tzv. mäkšie euroskeptické strany sú považované SaS (12,10% vo voľbách 3/2016) s predsedom Richardom Sulíkom a aj SNS (8,64% vo voľbách 3/2016) s predsedom Andrejom Dankom. SaS a aj SNS požadujú ukončenie centralizácie EÚ a návrat časti kompetencii na národné štáty. SaS a SNS nepožadujú vystúpenie SR z EÚ. Spolu majú tieto dve mäkšie euroskeptické strany 20.74 % podporu voličov. 
Za stranu mierne euroskeptickú je časťou populácie a politológov považovaný aj SMER ktorý odmieta ďalšie presúvanie kompetencii na EÚ a odmieta aj kvóty na migrantov presadzované od EÚ. Robert Fico ako premiér odmietol prijať migrantov podľa rozhodnutia EÚ a odvolal sa v tejto veci na súd EÚ. Zároveň však treba dodať že SMER nikdy nepožadoval vystúpenie SR z EÚ a je ho teda možné zaradiť maximálne za mäkkú euroskeptickú stranu.